Tuomas Tarino

Tuomas Henrik Tarino (s. 16. toukokuuta 1989 Janakkala) on suomalainen kreikkalais-roomalaisen tyylin painija. 84 kilogramman painoluokassa painiva Tarino edustaa Korson Vetoa, ja häntä valmentaa isä Aki Tarino. Hän on edustanut urallaan myös Järvenpään Voimailijoita.http://www.painiliitto.net/fi/tulosporssi/urheilijaprofiilit/aktiivipainijat/51-tarino- tuomas-henrik Tarino voitti sotilaiden MM-pronssia vuonna 2010 ja alle 20-vuotiaiden MM-pronssia vuonna 2009. Hän on edustanut Suomea myös Euroopan- mestaruuskilpailuissa. == Elämä ja urheilu-ura == === Edustus nuorten sarjoissa === Tarinon isoisä vei tämän ensimmäisen kerran painisalille vuonna 1996. Ensimmäiseen kansainväliseen arvoturnaukseensa hän osallistui vuonna 2006, jolloin hän voitti kadettien (alle 17-vuotiaiden) Pohjoismaiden mestaruuden 76 kg:n sarjassa. Samana vuonna hän sijoittui kadettien EM- kilpailuissa samassa painoluokassa kymmenenneksi. Vuonna 2007 Tarino sijoittui juniorien (alle 20-vuotiaiden) MM-kilpailuissa 74 kilogramman sarjassa 11:nneksi, ja seuraavana vuonna hän oli saman kilpailun ja sarjan 14:s.https://www.iat.uni- leipzig.de/datenbanken/dbwrestling/daten.php?spid=F6D7BA7DC99F40D8AA47E78F72144E49 Vuonna 2009 Tarino siirtyi 84 kilogramman painoluokkaan. Hän osallistui kesäkuussa juniorien EM-kilpailuihin, joissa sijoittui 11:nneksi. Elokuussa Tarino kilpaili juniorien MM-kilpailuissa Ankarassa. Hän voitti kaksi ensimmäistä vastustajaansa antamatta pistettäkään, mutta hävisi kolmannen kierroksen ottelunsa Venäjän Alan Khugajeville jaksoin 1–2. Khugajevin selviydyttyä loppuotteluun pääsi Tarino keräilyotteluihin, joista hän voitti ensimmäisen ja selviytyi pronssiotteluun. Siinä Tarino voitti azerbaidžanilaisvastustajansa jaksoin 2–0 ja voitti MM-pronssia. === Yleinen sarja === Yleisessä sarjassa Tarino kilpaili ensimmäisen kerran vuonna 2010, jolloin hän oli Saksan Grand Prix'n 21:s. Samana vuonna hän kilpaili myös sotilaiden MM-kilpailuissa Lahdessa, joista hän voitti pronssimitalin. Vuonna 2011 Tarino kilpaili ensimmäisen kerran EM-kilpailuissa, missä hän hävisi ensimmäisellä kierroksella unkarilaiselle Pekingin kesäolympialaisten hopeamitalistille Zoltán Fodorille jaksoin 1–2.http://www.aamulehti.fi/cs/Satellite/Urheilusahkeet/1194673125875/artikkeli/painija+kaki+alkuun+kovana+em- dortmundissa.html Tarinon lopullinen EM-sijoitus oli 22:s. Kuukausi EM- kilpailujen jälkeen Tarino sijoittui Pohjoismaiden-mestaruuskilpailuissa kahdeksanneksi. === Yksityiselämä === Tarino on suorittanut Pajulahden urheiluopistolla liikunnanohjauksen perustutkinnon. Tarinon Aki-isä toimii tämän valmentajana. Myös hänen pikkuveljensä Akseli on painija.http://www.keski-uusimaa.fi/artikkeli/20845-mm-pronssipainija-tuomas- tarino-otettiin-vastaan-tarinoin Tarino, Akseli (FIN) Painiliiton profiilissaan Tarino nimeää harrastuksekseen elokuvat. Hän on harrastanut myös jalkapalloa. == Saavutukset == * Sotilaiden MM-pronssia 2010 (sarja 84 kg) * Juniorien (alle 20-vuotiaiden) MM-pronssia 2009 (84 kg) * Kadettien (alle 17-vuotiaiden) Pohjoismaiden mestari 2006 (74 kg) * Suomen mestari 2011 (84 kg), SM-hopeaa 2007 (74 kg) ja 2009 (84 kg)http://www.painiliitto.net/historia_ja_tilastot_07/sm2005-.php#2006 http://www.painiliitto.net/historia_ja_tilastot_07/sm2010-.php http://yle.fi/urheilu/lajit/muut/paini/2011/02/janakkalassa_painittiin_uusia_mestareita_2393503.html == Lähteet == * Profiili * Profiili Painiliiton sivustolla === Viitteet === == Aiheesta muualla == * Profiili FILA:n sivustolla Luokka:Suomalaiset kreikkalais-roomalaisen tyylin painijat Luokka:Vuonna 1989 syntyneet Luokka:Elävät henkilöt